### За колко време ще направим Вашето лого?


Времето за разработка на едно лого зависи от много фактори. Основните параметри са дали ще има знак или ще бъде само текст, дали ще включва графичен елемент, рисувано лого или 3D знак, броя на езиковите версии и сложността на изпълнение.

Преди да стартираме работата по проекта съставяме план и определяме необходимото време за всеки етап. Между отделните етапи се предвижда време за коментари от страна на клиента и в повечето случаи е невъзможно да се предвиди колко ще е то. Нашият опит показва, че за изработката на едно корпоративно лого обикновено са необходими между 5 и 10 работни дни.

